# **DECIZIA ETAPEI DE ÎNCADRARE**

## Nr. număr din 09.10.2017

Ca urmare a solicitării de emitere a acordului de mediu adresate de **SC CONEST SA**, cu sediul în mun. Iaşi, b-dul Metalurgiei, nr. 2 , înregistrată la APM Suceava cu nr. 9770/11.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 7.04.2017, că proiectul ***Balastiera Forăşti*** propus a fi amplasat în com. Forăşti nu se supune evaluării impactului asupra mediului şi **se supune evaluării adecvate,** amplasamentul perimetrului de exploatare fiind situat în **situl NATURA 2000 ROSCI 0365-Râul Moldova între Păltinoas şi Ruşi.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările propuse constau în:

- scopul investiţiei este recalibrarea şi decolmatarea albiei minorea râului Moldova şi mărirea secţiunii de scurgere. Se urmăreşte corecţia în plan a traseului albiei minore, dirijarea debitului râului pe central albiei minore şi stabilizarea talvegului.

- perimetrul Forăşti este situat în extravilanul com. Forăşti, în albia minoră a râului Moldova, pe central albiei, în zona bornei CSA nr. 75.

- accesul în perimetru se va realiza din staţia de sortare pe următoarele drumuri: pe DJ 155 B Timişeşti-Praxia până în localitatea Drăgăneşti, pe drumul comunal până în zona albiei râului Moldova, pe drumul de exploatare existent pe malul drept al râului Moldova până în perimetru.

- perimetrul de exploatare are formă poligonală cu S= 44.350 mp, Lmed= 949,09 m şi Bmed= 70,82 m. Adâncimea maximă de exploatare va fi de 3,24 m, iar cea medie de 1,86 m, fără a coborî sub cota talvegului natural al râului.

Pentru exploatarea din zona aval a perimetrului se va executa un podeţ provizoriu din 6 tuburi PREMO Dn 800 mm şi L= 5,60 m şi un dig de închidere cu lungimea de cca 28 m. Acestea vor fu dezafectate la debite medii şi mari sau pe măsură ce exploatarea înaintează spre amonte.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0365-Râul Moldova între Păltinoasa şi Ruşi.**

c) Necesitatea stabilirii dacă proiectul propus afectează aria protejată **NATURA 2000 ROSCI 0365- Râul Moldova între Păltinoasa şi Ruşi.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**